Kokkai
Japonijos parlamentas (jap. 国会 = Kokkai) – Japonijos įstatymų leidžiamasis organas, susidedantis iš dvejų rūmų: žemesniųjų, vadinamų Atstovų rūmais (Shūgiin), ir aukštesniųjų, vadinamų Patarėjų rūmais (Sangiin). Abeji rūmai tiesiogiai išrenkami paraleliniu balsavimo būdu. Be teisės leisti naujus įstatymus, Japonijos parlamentas yra atsakingas už premjero išrinkimą. Japonijos parlamentas pirmąkart sušauktas 1889 m., kaip Imperatoriškasis parlamentas. Pagal dabartinę Japonijos konstituciją tai aukščiausias valstybinės galios organas. Japonijos parlamento pastatas įsikūręs Nagatoje, Čijodoje, Tokijuje.